ฝังเข็มคุมกำเนิด ชนิด 3 ปีค่ะ เดือน ก.ย.นี้เข็มจะหมดอายุสิ้นเดือน ต้องไปเอาออก ปกติ ประจำเดือนจะมาวันที่ 3หรือ5 แต่นี่ วันที่ 12 แล้วค่ะ ประจำเดือนก็ยังไม่มา เริ่มมีอาการปวดท้องน้อยมา 3-4 วันแล้ว อยากทราบว่า อาจจะเกิดจากสาเหต่ไหนคะ เป็นคนไม่ค่อยถ่ายด้วยค่ะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะ แต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้จากที่ เล่ามายังสรุปสาเหตุที่ชัดเจนไม่ได้นะคะ แนะนำให้รับประทานยาแก้ปวดเป็นพาราเซตามอลบรรเทา ร่วมกับพักผ่อน งดออกแรง และรอดูอาการ และรอดูประจำเดือนก่อนนะคะหากยังมีอาการผิดปกติต่อเนื่องแนะนำให้ไปพบแพทย์เพื่อตรวจดูอาการอีกทีค่ะ